Offshore (TV-serie)

Offshore er en norsk såpeserie som gikk på NRK1 fra 1996 til 1999. Handlingen utspiller seg på en oljeplattform i Nordsjøen. Sentralt i handlingen er også forholdet til familiene på land og maktkampen om oljen. 

Serien ble kåret til beste underholdningsdrama under Gullruten 1999.

 Handling 

Handlingen i Offshore hadde fokus på to ting, hverdagen til forretningsmenneskene ansatt i oljeselskapet NorWestOil, og livet til de ansatte ved selskapets hovedplattform Huldra ute i Nordsjøen. Fra starten av var det den rike Hroar Torgersen (Finn Schau) som satt ved roret i selskapet, med blant andre den driftige Nina Martens (Helga Mjeldheim) som sin kollega. Hroar var gift med amerikanskfødte Barbara (Kjersti Døvigen), og sammen hadde de barna Susanne (Stine Varvin) og Robert (Christoffer Staib), som av moren ble kalt Susan og Bob. Nina Martens innledet med tiden et forhold til plattformsjefen Torbjørn Lindbekk (Kalle Øby), som var bror av Steinar Lindbekk (Ketil Høegh). Steinar var ansatt på Huldra, i likhet med samboeren Hanne (Guri Johnson). Av de andre ansatte var blant andre Dagny Ulrichsen (Wenche Kvamme), Mette Haug (Mia Gundersen), Ståle Pettersen (Kristoffer Joner), Jonny Mjelde (Frank Krog) og Harald Vestheim (Jarl Goli).

I de første sesongene fulgte serien i tillegg familien Berg som bodde på et gårdsbruk nord i landet. Odelsgutten på gården arbeidet på Huldra, men omkom i en ulykke i en av de første episodene. Tilbake satt hans unge kone Charlotte (Vanessa Borgli) med sin nyfødte sønn Ola William (Ulrik Randsborg Lie), og hun fikk store problemer med å imøtekomme svigermoren Aslaugs (Kirsten Hofseth) strenge krav.

 Skuespillere 

 Produksjon 
Regi
 Christian Brym
 Petter Fastvold
 Lasse Glomm
 Jarl Emsell Larsen
 Berit Nesheim
 Eli Skolmen Ryg
 Tor M. TørstadStoryline
 Ulf Breistrand
 Kristin Ekker
 Axel Hellstenius
 Jarl Emsell Larsen
 Eva Sevaldson
 Anne Birte Brunvold Tørstad
 Kristin UlsethEpisodeforfattere
 Hans Petter Blad
 Ulf Breistrand
 Bernt Kristian Børresen
 Freya Gerstad
 Jesper Halle
 Andreas Markusson
 Lene Therese Teigen
 Peder UdnæsProsjektledere
 Anne Birte Brunvold Tørstad
 Bitte Monn-IversenMusikk
 Geir Bøhren
 Bent ÅserudFoto
 Øystein HillestadRedigering
 Jan Erik Paulsrud
Referanser

 Eksterne lenker 

Intro (YouTube)
Offshore på NRK TV

Kategori:Norske såpeoperaer
Kategori:TV-produksjoner på NRK
Kategori:Gullruten for beste TV-program
Kategori:Amanda for beste underholdningsproduksjon for fjernsyn
Kategori:Norske TV-produksjoner fra 1990-årene